2003-ban a frissen feljutott Sienához igazolt. Első három sienai szezonjában egyaránt tíz gól felett termelt, előbb Tore Andre Flo, majd Massimo Maccarone éktársaként. A harmadik évben megkapta a csapatkapitányi karszalagot is, ekkor az albán Erjan Bogdanival és az olasz Tomas Locatellivel alkotta a csatársort. Utolsó évei itt is dicstelenre sikeredtek, ugyanis 2006-tól 2008-ig alig lépett pályára. Utolsó éveit az alacsonyabb osztályú Figlinében töltötte, amelynek rövid ideig edzője is volt. 2010-ben vonult vissza.